שיגרו מיאמוטו

שיגרו מיאמוטו (ביפנית: 宮本茂; באנגלית: Shigeru Miyamoto; נולד ב־16 בנובמבר 1952) הוא מעצב משחקי וידאו יפני ובכיר בחברת המשחקים נינטנדו.

מיאמוטו הוא אחד ממעצבי המשחקים המוערכים ביותר בתעשייה. רבים ממשחקיו היו לאבני דרך בתעשיית משחקי הווידאו והוא לעיתים קרובות מכונה "אבי המשחקים המודרניים". בין יצירותיו המפורסמות סדרות המשחקים "דונקי קונג", "סופר מריו"', "זלדה" וקונסולת המשחק Wii.

ביוגרפיה
לפני נינטנדו
מיאמוטו נולד ב-16 בנובמבר 1952, בעיירה הכפרית סונובה אשר בקיוטו, יפן. בילדותו אהב לטייל בטבע ולצייר נופים, חוויות שהיו מקור השראה חשוב לעבודתו כמעצב

בשנת 1970 החל ללמוד במכללת "קאנאזאווה מוניצ'י לאומנות תעשייתית ומלאכה", לימודים אותם סיים כעבור חמש שנים כמעצב תעשייתי.

עבודתו בנינטנדו
מיאמוטו תכנן קריירה כמאייר מנגה, אך ב-1977, שנתיים מסיום לימודיו ולאחר מפגש מוצלח עם מנכ"ל נינטנדו, החל מיאמוטו לעבוד בזרוע פיתוח המשחקים של נינטנדו כמעצב.

בשנת 1980 היה מיאמוטו שותף בפיתוח משחק הארקייד Radar Scope. לאחר הצלחת המשחק ביפן, ניסתה החברה לשווק את המשחק גם לשוק האמריקאי ויחידות רבות של מכונת המשחק נשלחו לארצות הברית. אלה לא נמכרו, מה שהוביל לתסבוכת כלכלית. בניסיון להיפטר מהסחורה העודפת, מנכ"ל החברה הטיל אז על מיאמוטו את מלאכת הסבת מכונות המשחק הקיימות למשחק חדש. מיאמוטו הגה ופיתח רעיון למשחק, וצוות טכני דאג לשלבו בחומרה הקיימת. המשחק שנקרא "דונקי קונג", על שם דמות במשחק, היה ללהיט מסחרר. לא רק שהמשחק הציל את החברה מפשיטת רגל, הוא גם הוליד את דמותו של סופר מריו, הנחשבת עד היום לספינת הדגל של נינטנדו ולאחת הדמויות המצוירות האהודות ביותר. המשחק זוכה גם כיום לאזכור של כבוד כמשחק הפלטפורמה ה"אמיתי" הראשון.

לאורך שנות פעילותו בתעשייה היה מיאמוטו מעורב בפיתוח שלל כותרים פורצי דרך.

שנתיים לאחר ההפצה של "האחים מריו", ראשון הכותרים בכיכוב האחים, ראה אור ב-1985 משחק ההמשך "האחים סופר מריו" שפותח למכשיר ה-NES. המשחק הוכר עד לאחרונה כמשחק הווידאו הנמכר בכל הזמנים והנחיל סטנדרטים חדשים לז'אנר משחקי הפלטפורמה. מיאמוטו הוביל את פיתוחו של משחק המשך נוסף בשם סופר מריו 64, ששוחרר בשנת 1996 והיה למשחק הפלטפורמה התלת-ממדי הראשון, המשחק אפשר לראשונה שליטה בנקודת ההשקפה ולווה בשלט אנלוגי, בעיצובו של מיאמוטו, שנהיה הסטנדרט לאלו שבאו בעקבותיו.

בנוסף לעבודתו בפיתוח משחקים, מיאמוטו היה מעורב גם בפיתוח קונסולות. כשנינטנדו עבדה על ה-SNES, הוא הציע עיצוב של שלט הכולל ארבעה כפתורים מקימה ועוד שני "כפתורי כתף", הנמצאים בצד השלט. עיצוב זה שופר במהלך השנים והפך למבנה המקובל של שלט קונסולה.

בשנת 1986 ראה אור ראשון הכותרים בסדרת "האגדה של זלדה", משחק הנחשב לאבי משחקי התפקידים (אף שלא היה משחק תפקידים בעצמו), וב-1998 יצא הכותר החמישי מסדרת זלדה, רב מכר (גרף 150 מיליון דולר עד לסוף השנה) הנחשב על ידי רבים כמשחק הטוב בכל הזמנים. שניהם פירות רוחו של מיאמוטו.

בשנת 2015 כהן בקצרה כנשיא נינטנדו בעקבות מות הנשיא, אך הוחלף.

הוא מפיק סרט "האגדה של זלדה" שהקרנתו מתוכננת לשנת 2027.

חיים אישיים 
מיאמוטו גר ביפן ונשוי ליאסוקו, לזוג שני ילדים.

מיאמוטו מספר שאינו מרבה לשחק מחוץ למסגרת העבודה, אלא מעדיף להעביר את זמן הפנוי בנגינה בגיטרה ובבנג'ו.

פרסים
מיאמוטו זכה לא אחת להכרה בתרומותיו, בקרב קהילת השחקנים ועמיתיו. בשנת 1998 חנך את היכל התהילה של האקדמיה לאמנות ומדע אינטראקטיביים. בטקס הנבחרים של מפתחי המשחקים שנערך במרץ 2007, זכה מיאמוטו בפרס מפעל חיים על עבודתו בתחומי משחקי הווידאו ומערכות המשחק.

משחקים
משחקים בהם היה מעורב:
שם המשחק  תאריך יציאה  שם המכשיר  תפקידו של מיאמוטו Radar Scope  1980  מכונת ארקייד  יוצר Donkey Kong (גרסת הארקייד)  1981  מכונת ארקייד  יוצר Donkey Kong Jr.  1982  מכונת ארקייד  יוצר Donkey Kong 3  1984  Famicom/NES  יוצר Super Mario Bros.  1985  Famicom/NES  יוצר The Legend of Zelda  1986/1987  Famicom/NES  מפיק/יוצר Zelda II: The Adventure of Link  1987/1988  Famicom/NES  מפיק Super Mario Bros. 2  1988  Famicom/NES  יוצר Super Mario Bros. 3  1988/1990  Famicom/NES  יוצר F-Zero  1990/1991  Super Famicom/Super NES  מפיק Super Mario World  1990/1991  Super Famicom/Super NES  מפיק The Legend of Zelda: A Link to the Past  1991/1992  Super Famicom/Super NES  מפיק Super Mario Kart  1992  Super Famicom/Super NES  מפיק Wave Race  1992  Game Boy  מפיק The Legend of Zelda: Link's Awakening  1993  Game Boy  מפיק Star Fox  1993  Super Famicom/Super NES  מפיק Super Mario All Stars  1993  Super Famicom/Super NES  מפיק/יוצר Yoshi's Safari  1993  Super Famicom/Super NES  מפיק Donkey Kong '94  1994  Game Boy  מפיק EarthBound  1994/1995  Super Famicom/Super NES  מפיק Super Mario World 2: Yoshi's Island  1995  Super Famicom/Super NES  מפיק Mole Mania  1996  Game Boy  מפיק Super Mario RPG  1996/1997  Super Famicom/Super NES  מפיק Super Mario 64 1996/1997  Nintendo 64  מפיק/יוצר Wave Race 64  1996/1997  Nintendo 64  מפיק Mario Kart 64  1996/1997  Nintendo 64  מפיק Star Fox 64  1997  Nintendo 64  מפיק Yoshi's Story  1997/1998  Nintendo 64  מפיק/מפקח 1080° Snowboarding  1998  Nintendo 64  מפיק F-Zero X  1998  Nintendo 64  מפיק The Legend of Zelda: Ocarina of Time  1998  Nintendo 64  מפיק/יוצר F-Zero Expansion Kit  1999  Nintendo 64DD  מפיק Mario Artist  1999  Nintendo 64DD  מפיק/יוצר Super Smash Bros.  1999  Nintendo 64  מפיק The Legend of Zelda: Majora's Mask  2000  Nintendo 64  מפיק Paper Mario  2001  Nintendo 64  מפיק Super Mario Advance  2001  Game Boy Advance  מפיק Wario Land 4  2001  Game Boy Advance  מפיק Luigi's Mansion  2001  GameCube  מפיק Wave Race: Blue Storm  2001  GameCube  מפיק Mario Kart: Super Circuit  2001  Game Boy Advance  מפיק Pikmin  2001  GameCube  מפיק/יוצר Super Smash Bros. Melee  2001  GameCube  מפיק Super Mario World: Super Mario Advance 2  2002  Game Boy Advance  מפיק Doshin the Giant  2002  GameCube  מפיק Eternal Darkness: Sanity's Requiem  2002  GameCube  מפיק Super Mario Sunshine 2002  GameCube  מפיק Yoshi's Island: Super Mario Advance 3  2002  Game Boy Advance  מפיק Metroid Prime  2002  GameCube  מפיק The Legend of Zelda: The Wind Waker  2002/2003  GameCube  מפיק F-Zero GX  2003  GameCube  מפיק Mario Golf Toadstool Tour  2003  GameCube  מפקח Donkey Konga  2003  GameCube  מפקח The Legend of Zelda: Four Swords Adventures  2003  GameCube  מפיק Mario & Luigi: Superstar Saga  2003  Game Boy Advance  מפיק Metroid Prime 2: Echoes  2004  GameCube  מפיק Pikmin 2  2004  GameCube  מפיק Paper Mario: The Thousand-Year Door  2004  GameCube  מפיק Donkey Kong Jungle Beat  2004  GameCube  מפיק כללי Super Mario 64 DS  2004  DS  מפיק Star Fox: Assault  2005  GameCube  מפיק Nintendogs  2005  DS  מפיק כללי The Legend of Zelda: Twilight Princess  2006  GameCube/Wii  מפיק Mario+rabbids kingdom battle  2017  Nintendo switch  מפיק

קישורים חיצוניים

 ביוגרפיה, באתר מעריצים 
 אתר חברת נינטנדו, בה עובד שיגרו מיאמוטו (אנגלית)

הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:יפנים
קטגוריה:מעוטרי מסדר האמנויות והספרות
קטגוריה:נינטנדו
קטגוריה:זוכי פרס נסיך אסטוריאס לתקשורת ומדעי הרוח
קטגוריה:יפנים שהופיעו ברשימת טיים 100
קטגוריה:מעצבי משחקי וידאו יפנים
קטגוריה:יפנים שנולדו ב-1952